Die wêreld in foto’s – 23 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense snel konsertgangers te hulp toe ŉ bom by ŉ Ariana Grande-konsert in Manchester, Brittanje, ontplof het. Volgens berigte was ŉ selfmoordbomaanvaller die oorsaak van die ontploffing. Minstens 22 mense is dood in die aanval. (Foto: PA via AP) President Donald Trump en presidentsvrou Melania Trump lê ŉ blommekrans by Yad Vashem, ŉ monument in Israel wat die lewens herdenk van miljoene Jode wat onder Nazi-beheer gesterf het. (Foto: Evan Vucci/AP) ’n Vuurwerkvertoning vind plaas tydens die afsluitingseremonie van die vierde Islamitiese Solidariteit-spele in Baku, Azerbaidjan. (Foto: Tofik Babayev/Xinhua) ŉ Reënboog is sigbaar oor die Hukou-waterval van die Geelrivier in die Jixian-streek van China se Shanxi-provinsie. (Foto: Zhan Yan/Xinhua) ŉ Dogtertjie spog met haar kreatiwiteit terwyl daar voorberei word vir die jaarlikse “Dragon Boat”-fees in Shijiazhuang, in China se Hebei-provinsie. (Foto: Wang Xiao/Xinhua)